મુંબઈઃ વાનખેડે સ્ટેડિયમમાં આજે ચેન્નઈ સુપર કિંગ્સ અને સનરાઈઝર્સ હૈદરાબાદ વચ્ચે ફાઈનલ મુકાબલો રમાનાર છે. ઐતિહાસિક આંકડાઓ પર નજર કરીએ તો ચેન્નઈ આઈપીએલની 9 સિઝનમાં રમ્યું છે અને દરેક વખતે પ્લેઑફમાં ક્વૉલિફાય કર્યું હતું. એટલું જ નહીં 9માંથી 8 વખત ચેન્નઈ સુપર કિંગ્સ ફાઈનલ સુધી પહોંચ્યું છે અને 2 વખત ટ્રોફી જીતવામાં સફળ રહી. જ્યારે હૈદરાબાદ આઈપીએલની 6 સિઝન રમ્યું છે અને માત્ર 2 વખત જ ફાઈનલ સુધી પહોંચી શક્યું છે, જો કે 2016માં પહેલી વખત આઈપીએલની ટ્રોફી પર કબજો જમાવ્યો હતો. ત્યારે હૈદરાબાદ અને ચેન્નઈમાંથી કઈ ટીમ બાજી મારી જશે તે જોવાનું રહ્યું.